Document ID: 31995R1842

KOMMISSIONENS FORORDNING (EF) Nr. 1842/95 af 26. juli 1995 om gennemførelsesbestemmelser for 1995 vedrørende de toldkontingenter i oksekødssektoren, der er fastsat i frihandelsaftalerne mellem Fællesskabet på den ene side og Estland, Letland og Litauen på den anden side
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1275/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Estland på den anden side (1), særlig artikel 1,
under henvisning til Rådets forordning (EF) nr. 1276/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Letland på den anden side (2), særlig artikel 1,
under henvisning til Rådets forordning (EF) nr. 1277/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Litauen på den anden side (3), særlig artikel 1,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (4), senest ændret ved forordning (EF) nr. 424/95 (5), særlig artikel 9, stk. 2, og
ud fra følgende betragtninger:
Frihandelsaftalerne åbner et årligt toldkontingent for indførsel af 3 500 kreaturer af en vægt på 160 til 300 kg med oprindelse i og indført fra Estland, Letland og Litauen til en nedsættelse på 75 % af de specifikke toldsatser i den fælles toldtarif (FTT); det er nødvendigt at fastsætte gennemførelsesbestemmelser for dette toldkontingent for 1995;
ovennævnte aftaler indeholder bestemmelser, der skal sikre produktets oprindelse, med det bør fastsættes, at ordningen skal forvaltes ved hjælp af importlicenser; der bør i dette øjemed blandt andet gives regler for indgivelse af ansøgninger samt for de oplysninger, som skal være anført på ansøgningerne og licenserne, idet der herved sker en fravigelse af en række bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (6), senest ændret ved forordning (EF) nr. 1199/95 (7), og Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (8); derudover bør det fastsættes, at licenser og attester udstedes efter en betænkningsperiode og eventuelt ved anvendelse af en standardprocentsats for nedsættelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
1. Toldkontingentet for 1995 på 3 500 kreaturer henhørende under KN-kode 0102 90 41/0102 90 49 med oprindelse i og indført fra Estland, Letland og Litauen indføres i overensstemmelse med bestemmelserne i denne forordning.
2. De specifikke toldsatser i FTT nedsættes med 75 % for de i stk. 1 nævnte mængder.
Artikel 2
For at få del i det i artikel 1 omhandlede kontingent kræves nedenstående:
a) Licensansøgeren skal være en fysisk eller juridisk person, som på tidspunktet for indgivelsen af ansøgningen på en for medlemsstatens myndigheder tilfredsstillende måde kan godtgøre, at han i 1994 har importeret og/eller eksporteret mindst 50 dyr henhørende under KN-kode 0102 90 og hidrørende fra eller bestemt for lande, der for den pågældende anses som tredjelande pr. 31. december 1994; ansøgeren skal være optaget i et nationalt momsregister.
b) Licensansøgningen kan kun indgives i den medlemsstat, hvor ansøgeren er indskrevet.
c) Licensansøgningen
- skal omfatte mindst 50 dyr, og
- må ikke omfatte en mængde på over 10 % af den disponible mængde.
Hvis en licensansøgning omfatter mere end denne mængde, tages den kun i betragtning for denne mængdes vedkommende.
d) I licensansøgningen og licensens rubrik 7 skal afsendelseslandet være angivet og i rubrik 8 oprindelseslandet; licensen forpligter til indførsel fra et af de i artikel 1, stk. 1, angivne lande.
e) Licensansøgningen og licensen skal i rubrik 20 indeholde mindst en af nedenstående angivelser:
- Reglamento (CE) n° 1842/95,
- Forordning (EF) nr. 1842/95,
- Verordnung (EG) Nr. 1842/95,
- Êáíïíéóìüò (ÅÊ) áñéè. 1842/95,
- Regulation (EC) No 1842/95,
- Règlement (CE) n° 1842/95,
- Regolamento (CE) n. 1842/95,
- Verordening (EG) nr. 1842/95,
- Regulamento (CE) nº 1842/95,
- Asetus (EY) N:o 1842/95,
- Förordning (EG) nr 1842/95.
f) Importøren skal på tidspunktet for antagelse af angivelsen om overgang til fri omsætning skriftligt forpligte sig til inden en måned efter indførselsdatoen at underrette indførselsmedlemsstatens myndigheder om:
- antal dyr, og
- de pågældende dyrs oprindelse.
Vedkommende myndighed videresender disse oplysninger til Kommissionen inden hver måneds begyndelse.
Artikel 3
1. Licensansøgningen kan udelukkende indgives i perioden fra den 25. til den 29. september 1995.
2. hvis en erhvervsdrivende indgiver mere end én ansøgning, kan ingen af de pågældende ansøgninger tages i betragtning.
3. Medlemsstaten underretter senest den 13. oktober 1995 Kommissionen om de indgivne ansøgninger. Denne meddelelse omfatter en fortegnelse over ansøgerne og de mængder, der er ansøgt om.
Alle meddelelser, også dem om »ingen ansøgninger«, gives ved telex- eller telefaxmeddelelse, og i tilfælde hvor der er indgivet ansøgninger, benyttes den i bilaget til denne forordning gengivne model.
4. Kommissionen træffer afgørelse om, i hvilket omfang licensansøgningerne kan imødekommes. Hvis de mængder, der ansøges om licens for, overstiger de disponible mængder, fastsætter Kommissionen en standardprocentsats for nedsættelse af de mængder, der er ansøgt om.
5. Såfremt Kommissionen beslutter, at ansøgningerne skal antages, udstedes licenserne så hurtigt som muligt.
6. Der udstedes kun importlicenser for en mængde på 50 kreaturer eller derover.
Hvis den forholdsvise nedsættelse af mængderne på grund af de mængder, der er ansøgt om, medfører mængder på under 50 kreaturer pr. licens, tildeler medlemsstaterne ved lodtrækning licenser omfattende 50 kreaturer.
7. De udstedte licenser er gyldige i hele Fællesskabet.
Artikel 4
Medmindre andet er fastsat i denne forordning, finder bestemmelserne i forordning (EØF) nr. 3719/88 og (EF) nr. 1445/95 anvendelse.
Med hensyn til mængder, der indføres på de betingelser, som er fastsat i artikel 8, stk. 4, i forordning (EØF) nr. 3719/88, opkræves der imidlertid fuld told af de mængder, som overstiger dem, der er angivet i importlicensen.
Artikel 5
1. Uanset artikel 9, stk. 1, i forordning (EØF) nr. 3719/88 kan told, der hidrører fra importlicenser, som er udstedt i medfør af nærværende forordning, ikke overdrages.
2. Uanset artikel 3 i forordning (EF) nr. 1445/95 udløber importlicensernes gyldighedsperiode den 31. december 1995.
Artikel 6
Dyrene overgår til fri omsætning ved forelæggelse af et varecertifikat EUR.1 udstedt af udførselslandet i henhold til bestemmelserne i protokol 3, der er knyttet som bilag til frihandelsaftalerne.
Artikel 7
1. Dyr, der indføres under den i artikel 1 omhandlede ordning, identificeres
- enten ved uudslettelig tatovering
- eller ved et officielt eller af medlemsstaten officielt godkendt øremærke, der er anbragt i mindst det ene af dyrets ører.
2. Tatoveringen eller mærkningen skal være således udformet, at det ved dens registrering under overgangen til fri omsætning senere er muligt at konstatere datoen for overgang til fri omsætning og importørens identitet.
Artikel 8
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 1995.

Labels: 3
18
6